Diari Oficial de la Generalitat Valenciana


Sumari del DOGV 9037, del 09-03-2021 (2021/2423)

RESOLUCIÓ de 5 de març de 2021, de la Conselleria d'Innovació, Universitats, Ciència i Societat Digital per la qual es dona publicitat a l'import global màxim destinat a les subvencions previstes en la Resolució de 20 de novembre de 2020, de la Conselleria d'Innovació, Universitats, Ciència i Societat Digital, del Programa per a la promoció de la investigació científica, el desenvolupament tecnològic i la innovació a la Comunitat Valenciana, per a l'exercici 2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9037

Data del DOGV
:   09-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2423


Data del document
:   05-03-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 5 de març de 2021, de la Conselleria d'Innovació, Universitats, Ciència i Societat Digital per la qual es dona publicitat a l'import global màxim destinat a les subvencions previstes en la Resolució de 20 de novembre de 2020, de la Conselleria d'Innovació, Universitats, Ciència i Societat Digital, del Programa per a la promoció de la investigació científica, el desenvolupament tecnològic i la innovació a la Comunitat Valenciana, per a l'exercici 2021. [2021/2423]  
Mitjançant la Resolució de 20 de novembre de 2020, de la Conselleria d'Innovació, Universitats, Ciència i Societat Digital, es van convocar les subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8959, 24.11.2020).  
Després de la publicació de la Llei 4/2020, de 30 de desembre, de pressupostos de la Generalitat per a l'exercici 2021, i de conformitat amb el que estableix l'apartat segon de la Resolució de 20 de novembre de 2020, de la Conselleria d'Innovació, Universitats, Ciència i Societat Digital, és procedent publicar les línies de subvenció que han de finançar les subvencions previstes en la mencionada resolució, així com l'import global màxim destinat a aquesta.  
En virtut d'això, i vista la proposta de resolució del director general de Ciència i Investigació de 18 de febrer de 2021 i de conformitat amb aquesta, resolc:  
  
Primer  
Per a l'exercici 2021 de les subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana, convocades mitjançant la Resolució de 20 de novembre de 2020, de la Conselleria d'Innovació, Universitats, Ciència i Societat Digital, es finançaran amb càrrec a la secció, programa, línia i import global màxim que a continuació s'indiquen:  
  
Secció 21.  
Servei 02.  
Centre gestor 01.  
Programa 542.50, Investigació, desenvolupament tecnològic i innovació.  
Línia S4015: 38.788.925, 00 ?.  
Import global màxim de les subvencions convocades per Resolució de 20 de novembre de 2020: 48.214.016,79 ?.  
  
Aquest import podrà incrementar-se en una quantia addicional de l'import total, quan, com a conseqüència de la concurrència d'alguna de les circumstàncies previstes en l'article 58 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, es produïsca un augment de crèdit disponible abans de la concessió de les subvencions regulades per la present resolució.  
  
Segon  
La present resolució produirà efectes el dia de la seua firma, i es procedeix a publicar-la en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, i 46 de la Llei 29/1998, de 13 de juliol, reguladora de la jurisdicció contenciosa administrativa de la Generalitat Valenciana, la present resolució, que posa fi a la via administrativa, podrà ser objecte de recurs potestativament en reposició o ser impugnada directament davant de l'ordre jurisdiccional contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera d'Innovació, Universitats, Ciència i Societat Digital, en el termini d'un mes a comptar des de l'endemà de la publicació.  
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 5 de març de 2021.-La consellera d'Innovació, Universitats, Ciència i Societat Digital: Carolina Pascual Villalobos.